**BME Építészmérnöki Kar**

**Erasmus+ hallgatói mobilitás közéleti tevékenységek pontozása**

**A Budapesti Műszaki és Gazdaságtudományi Egyetem Építészmérnöki Kar Hallgatói Képviselet (továbbiakban: HK) irányadóként az alábbi pontozási rendszert határozza meg a 2023/24-es tanévre szóló Erasmus+ pályázaton közéleti tevékenységekre adható pontokra:**

Kari- és egyetemi öntevékeny körök

**maximum 5 pont**

* vezető 0,8 pont / félév **félévente maximum 1,2 pont**
* tag 0,4 pont / félév

Hallgatói Szociális Bizottság

**maximum 5 pont**

* tag 0,8 pont / félév

Hallgatói Gazdasági Bizottság

**maximum 5 pont**

* tag 0,8 pont / félév

Egyetemi nemzetközi szervezetek

**maximum 5 pont**

* vezető 0,8 pont / félév
* tag 0,4 pont / félév

Kari és Egyetemi szakkollégiumok

**maximum 5 pont**

* vezető 0,8 pont / félév
* tag 0,4 pont / félév

Kari és Egyetemi Hallgatói Képviselet

**maximum 5 pont**

* elnök és EHK delegált 2 pont / félév
* képviselő 1 pont / félév

Hallgatói Képviselet Tanácsadó Testület

**maximum 5 pont**

* tag 0,5 pont / félév

Kari és egyetemi rendezvények

**maximum 5 pont**

Nagy rendezvények (Építész Napok, Szakmai Napok, Gólyabál, stb.)

* főszervező 0,8 pont / rendezvény
* szervező 0,4 pont / rendezvény
* lebonyolító 0,1 pont / rendezvény

Kisebb rendezvények (Gólyahét, X1,2, Majális, Piknik, Ballagás, Sportnap, stb.)

* főszervező 0,4 pont / rendezvény
* szervező 0,2 pont / rendezvény
* lebonyolító 0,1 pont / rendezvény

Kari Papír, Megfagyott Muzsikus, Műhely

**maximum 5 pont**

* főszerkesztő 0,8 pont / félév
* szerkesztő 0,4 pont / félév

Kollégiumi mentorok

**maximum 5 pont**

* vezető mentor 0,8 pont / félév
* mentor 0,4 pont / félév

**Senior kör**

**maximum 5 pont**

* senior 0,6 pont / félév
* senior kör tag 0,3 pont / félév
* oktatást segítő

tevékenység 0,3 pont / félév

**Kiegészítő megjegyzések**

1. A kari pontozási rendszer szerint közéleti- és sport tevékenységekre maximum 5 pont adható.
2. A pályázatban nem leadott, nem igazolt tevékenységekre nem adható pont.
3. Olyan beszámított félévben, ahol a pályázó az adott öntevékeny körben vagy rendezvényben végzett munkája után kapott ösztöndíjának összege nem éri el az adott félévben a közösségi és rendezvényszervezői tevékenységet jutalmazó ösztöndíj pályázatokra összesen kiosztott normatíva keretösszeg egy ezred részét (0,1%-át), ott nem kapható a félév után pont.
4. Más karon végzett közösségi tevékenység(ek) után nem kapható pont.
5. A Senior Kör esetében csak az őszi félév után kapható pont.
6. Az egyes csoportok, szervezetek, öntevékeny körök esetén minden esetben a hivatalos bejelentések szerinti egy fő kaphat a főszervezői, vezetői tevékenység után pontot.
7. A Hallgatói Képviseletben végzett tevékenységért csak a szavazati- és tanácskozási jogú tagként végzett időszak után kapható pont.
8. Nagy rendezvények esetén az adott rendezvény teljes szervezési időszakában való aktív részvételéért kapható pont, melyet az adott rendezvény főszervezője és a HK elnöke igazol. Lebonyolító és/vagy kisegítő feladatok ellátása után nem jár pont.
9. A Kari Papír, Megfagyott Muzsikus és Műhely folyóiratok esetében a tevékenység részletes leírása szükséges, melyet az adott újság mindenkori főszerkesztője és a HK elnöke igazol.
10. Nemzetközi szervezetekben való tevékenységnek csak a BME Hallgatói Külügyi Testületben tagszervezeteiben végzett munka számít, amit a szervezet mindenkori vezetője igazol.
11. Csak a pályázatban leadott, a HK elnöke (vagy a HK elnöke által kijelölt személy), valamint nemzetközi szervezetek esetén a BME Hallgatói Külügyi Testület menedzsere, továbbá egyetem öntevékenykörök és szakkollégiumok esetén az EHK elnöke által aláírt igazolólapon szereplő közéleti tevékenységek után jár pont.

**Záró rendelkezés**

Jelen dokumentum szerint nem besorolható tevékenységek, továbbá vis major esetében a pontszám meghatározása a HK elnök jogköre.